Source: http://docplayer.fi/3301998-Reklamaatio-kiinteistonkaupan-virheeseen-vetoamisen-edellytyksena.html
Timestamp: 2018-04-20 13:03:32+00:00
Document Index: 3747561

Matched Legal Cases: ['KKO ', 'KKO ', 'KKO ', 'KKO ', 'KKO ', 'HD ', 'KKO ', 'kko ']

Reklamaatio kiinteistönkaupan virheeseen vetoamisen edellytyksenä - PDF
Reklamaatio kiinteistönkaupan virheeseen vetoamisen edellytyksenä
Download "Reklamaatio kiinteistönkaupan virheeseen vetoamisen edellytyksenä"
1 Reklamaatio kiinteistönkaupan virheeseen vetoamisen edellytyksenä Lapin yliopisto Oikeustieteiden tiedekunta Esineoikeus Pro gradu -tutkielma Tanja Hänninen ( ) 2015
2 Lapin yliopisto, oikeustieteiden tiedekunta Työn nimi: Reklamaatio kiinteistönkaupan virheeseen vetoamisen edellytyksenä Tekijä: Tanja Hänninen Opetuskokonaisuus ja oppiaine: Esineoikeus Työn laji: Tutkielma x Laudaturtyö Lisensiaatintyö Kirjallinen työ Sivumäärä: X+70 Vuosi: 2015 Tiivistelmä: Virheilmoitus on yksipuolinen ilmoitus kiinteistössä havaitusta virheestä. Reklamointi on ostajan keino saattaa myyjä tietoiseksi kaupan kohteen virheellisyydestä. Mikäli ostaja haluaa vedota virheeseen ja vaatia virheenseuraamuksia edellyttää se oikein tehtyä reklamaatiota. Tutkielma käsittelee reklamaatioilmoitukselta vaadittavaa sisältöä kiinteistönkaupan virhetilanteessa. Ostajan on muun muassa yksilöitävä tarkempi hinnanalennus- tai vahingonkorvausvaatimus, kun sen peruste ja määrä on selvillä. Tutkielmassa käydään läpi reklamaation tavoitteita ja tehtäviä ja tarkastellaan reklamaatiovelvollisuutta sekä reklamaation laiminlyönnistä aiheutuvia seuraamuksia. Lisäksi tutkielmassa pohditaan kohtuullista reklamaatioaikaa. Ostajan on reklamoitava kohtuullisen ajan kuluessa virheen havaitsemisesta tai siitä, kun hänen olisi tullut havaita virhe. Kohtuullisen reklamaatioajan pituus vaihtelee tilanteesta ja eri tekijöistä riippuen. Jokaisessa reklamaatiotilanteessa. on otettava huomioon tapauskohtaiset olosuhteet. Tästä syystä yleisesti sovellettavaa, tarkkaa aikarajaa ei ole mahdollista antaa. Kuitenkin joitakin johtopäätöksiä kohtuulliseksi katsottavan vetoamisajan pituudesta voidaan tehdä oikeuskäytännön nojalla. Tutkielmassa nojaudutaan oikeuskäytännössä ilmi tulleisiin tilanteisiin sekä selvitetään tapausten pohjalta kohtuullisen ajan pituuteen pidentävästi ja/tai lyhentävästi vaikuttavia tekijöitä. Pohdittaessa ajan kohtuullisuuteen vaikuttavia tekijöitä virheen laadullisille ominaisuuksille, tapauksen olosuhteille ja osapuolten asiantuntevuudelle on annettu merkitystä, joten niiden tarkastelua ei voida sivuuttaa. Tutkielmassa selvitetään ostajan passiivisuuden vaikututusta hänen oikeuteensa reklamoida virheestä, sekä toisaalta myyjän menettelyssä mahdollisesti tapahtuneita syitä, joiden vuoksi ostaja passiivisuudestaan huolimatta voi vielä vedota virheeseen. Myyjän tietoisuus virheestä vaikuttaa reklamaation oikea-aikaisuuden arvioimiseen. Taustalla on ajatus siitä, ettei reklamaation tekemistä katsota tarpeelliseksi sellaista tahoa kohtaan, joka tietää jo virheestä. Punninnassa huomioidaan eri tekijöitä muun muassa osapuolten lojaliteettivelvollisuutta, tiedonanto- ja tarkastusvelvollisuuden laajuutta sekä virheen merkittävyyttä. Reklamaatio ei käy suoraan merkityksettömäksi kaikissa tapauksissa, joissa myyjä tietää virheestä, sillä reklamaatioilmoituksen funktiona on myös myyjän tiedottaminen sen osalta, että kyseessä on relevantti virhe. Asiasanat: Reklamaatio, Virheilmoitus, Kohtuullinen aika, Kiinteistönkaupan virhe, Reklamaatiovelvollisuus Suostun tutkielman luovuttamiseen Rovaniemen hovioikeuden käyttöön x Suostun tutkielman luovuttamiseen kirjastossa käytettäväksi x Suostun tutkielman luovuttamiseen Lapin maakuntakirjastossa käytettäväksi x (vain Lappia koskevat)
3 I Sisällys Sisällys... I Lähdeluettelo... III Oikeustapausluettelo... VII Lyhenteet... VIII 1. Johdanto Tutkimuskohde Metodi Tutkielman rakenne ja rajaus Kiinteistönkaupan virhe ja reklamointivaatimus Omistuksen luovutuksen pääpiirteet Reklamaation sisältö ja tarkoitus Reklamaatiosääntöjen tavoitteet ja tehtävät Yleisiä näkökohtia reklamaation tarkoitusperistä Lojaliteettivelvollisuus kiinteistönkaupassa Reklamaatioilmoitus Neutraali reklamaatio vai eritelty reklamaatio? Vaatimusten yksilöinti Velvollisuudesta reklamoida Virheet ja niiden seuraukset Reklamaatiovelvollisuudesta sopiminen maakaaren 2:25 :stä poikkeavalla tavalla ja tällaisen sopimuksen sovittelu... 25
4 II 3. Reklamaation oikea-aikaisuus Kohtuullinen reklamaatioaika Virheen laadun ja laajuuden merkitys Asiantuntemuksen vaikutus arviointiin sekä henkilön kyky toimia tietyssä ajassa Toissijainen ehdoton määräaika Viiden vuoden takaraja Myyjänä elinkeinonharjoittaja Myöhästynyt vai oikea-aikainen virheilmoitus? Kaupan kohteen muuttaminen ennen reklamaation tekemistä (KKO 2008:8) Pinta-alavirheestä reklamointi neljä vuotta kaupanteon jälkeen (Turun HO S04/2647) Ruotsin virhesääntely: Lisätutkimusten teettämisen merkityksestä kohtuulliseen reklamaatioaikaan (NJA 2008:105) Reklamaation laiminlyönnin seuraukset Ostajan vaadeoikeuden menetys Poikkeukset virheilmoituksen laiminlyönnin vaikutuksista Myyjän kunnianvastainen ja arvoton menettely sekä törkeä huolimattomuus Ostajan passiivisuuden merkitys Reklamaatio ja vanhentuminen Yleinen vanhentumisaika Vanhentumisajan alkaminen Vanhentumisen katkaiseminen Loppukommentit... 65
5 III Lähdeluettelo Kirjallisuuslähteet: Aarnio, Aulis: Luentoja lainopillisen tutkimuksen teoriasta. Helsingin yliopiston oikeustieteellisen tiedekunnan julkaisut. Helsinki Bärlund, Johan: Reklamation i konsumentavtal, En kontraktsrättslig studie av konsumentens reklamation som en förutsättning för att konsumenten skall kunna åberopa näringsidkarens avtalsbrott. Kauppakaari Juristförbundets Förlag Helsingfors Grauers, Folke: Fastighetsköp. Tjugonde upplagan. Juristförlaget i Lund Hemmo, Mika: Sopimusoikeuden oppikirja. Talentum, Helsinki Toim. Könkkölä, Justus ja Norros, Olli. Hemmo, Mika: Sopimusoikeus I. Talentum, Helsinki , uudistettu painos. (Hemmo I) Hemmo, Mika: Sopimusoikeus II. Talentum, Helsinki , uudistettu painos. (Hemmo II) Hemmo, Mika: Sopimusoikeus III, Talentum, Helsinki Hoffrén, Mia: Hinnanalennuksen määräytyminen asunnon ja asuinkiinteistön kaupassa. s Julkaistu teoksessa: Oikeustiede, jurisprudentia XLII Suomalaisen lakimiesyhdistyksen vuosikirja. toim. Halila, Leena Hoffrén, Mia & Vuorenpää, Mikko: Vahingonkorvaus, hinnanalennus ja vaatimistaakka. s Lakimies 5/2009. Hoffrén, Mia: Myöhästynyt reklamaatio ja myyjän kunnianvastainen ja arvoton menettely kiinteistönkaupassa. Oikeustieto 2010/3. Hoffrén, Mia: Kuntotarkastetun asuinkiinteistön laatuvirhe voidaanko virhesäännösten tulkinnalla pienentää epäonnistuneiden kauppojen ongelmaa? s Julkaistu teoksessa Oikeustiede, Jurisprudentia XLIV Suomalaisen lakimiesyhdistyksen vuosikirja. toim. Lohi, Tapani. Hoffrén, Mia: Virhevastuu asunnon ja asuinkiinteistön kaupassa. Talentum Helsinki Hoppu, Esko; Hoppu, Kari: Kauppa- ja varallisuusoikeuden pääpiirteet. WSOY Lakitieto Hultmark, Christina: Reklamation vid kontraktsbrott. Juristförlaget, Stockholm Husa, Jaakko; Mutanen, Anu; Pohjolainen, Teuvo: Kirjoitetaan juridiikkaa. Talentum Helsinki , uudistettu painos. Jokela, Marjut; Kartio, Leena; Ojanen, Ilmari: Maakaari. Talentum Helsinki , uudistettu painos.
6 IV Karhu, Juha: Lojaliteettiperiaate sopimusoikeudessa oikeudellista peruskartoitusta. s Teoksessa Juhlajulkaisu Leena Kartio / Suomalainen lakimiesyhdistys. Jyväskylä Kaisto, Janne; Tepora, Jarno: Esineoikeus eurooppalaistuvassa Suomessa, Esineoikeuden oppikirja oikeustoimiopillisin ja prosessioikeudellisin lisäyksin. Lakimiesliiton kustannus, Hämeenlinna 2012 Kaisto, Janne; Lohi, Tapani: Johdatus varallisuusoikeuteen. Talentum, Helsinki , uudistettu painos. Kartio, Leena: Kiinteistön myyjän virhevastuun rajoituksista hovioikeuskäytännössä. Oikeustieto 4/2004. Kasso, Matti: Kiinteistön kauppa ja omistaminen. Talentum, Helsinki , uudistettu painos. Kasso, Matti: Asunto- ja kiinteistökauppa. Talentum, Helsinki , uudistettu painos. Keskitalo, Petri: Käytetyn asunnon kauppa. Edita Publishing Oy, Helsinki Keskitalo, Petri: Käytetyn asunnon kauppa. Edita Publishing Oy, Helsinki Keskitalo, Petri: Uuden asunnon kauppa. Edita Publishing Oy, Helsinki Koskinen-Tammi, Tiina; Laurila, Leena: Asunto- ja kiinteistökauppariidat 2000-luvun hovioikeuskäytännössä. Talentum, Helsinki Koskinen, Tiina: Kosteus ja homevauriot asuntokaupan sopimusoikeudellisena ongelmana. Talentum, Helsinki Koskinen, Tiina: Kosteus- ja homevauriot vastuut ja korvaaminen. Kauppakaari, Lakimiesliiton kustannus, Helsinki Kyllästinen, Esa: Riskinjako maakaaressa, Varallisuus- ja prosessioikeudellinen tutkimus myyjän ja ostajan välisestä riskinjaosta, Edita Prima Oy, Helsinki 2010 Kyllästinen, Esa: Ostajan ennakkotarkastusvelvollisuus asuinkiinteistön kaupassa. s Defensor legis 1/2013. Kyllästinen, Esa: Ostajan jälkitarkastusvelvollisuus ja reklamaatio asuinkiinteistön kaupassa.s Defensor legis 3/2013. Lohi, Tapani: Kaupan kohteen piilevä virhe ja hinnanalennuksen sovittelu. s Lakimies 1/1999. Nevala, Tapio: Asuntokauppalaki. Talentum, Helsinki Niemi, Matti Ilmari: Maakaaren järjestelmä 1, kiinteistön kauppa ja muut luovutukset. WSOY Lakitieto Norros, Olli: Johdatus velvoiteoikeuteen. Helsinki 2010, yliopistopaino.
7 V Palo, Marianne; Linnainmaa, Leena: Asuntokaupan virheet ja vastuut oikeuskäytännössä. Suomen kiinteistöliitto. Jyväskylä Routamo, Eero; Ramberg, Jan: Kauppalain kommentaari. Kauppakaari oy, Lakimiesliiton kustannus, Helsinki Rudanko, Matti: Reklamaatio, palsta Teoksessa Encyclopedia Iuridica Fennica I, Varallisuus- ja yritysoikeus. Suomalainen lakimiesyhdistys. Gummerus Kirjapaino Oy, Jyväskylä Saarnilehto, Ari: Reklamaatio ja vanhentuminen. Edilex 2010/2. Julkaistu Saarnilehto, Ari: Kohtuullinen reklamaatioaika. s Defensor legis 2/2010. Saarnilehto, Ari: Sopimusoikeuden perusteet. Talentum, Helsinki Juridica-kirjasarjan 9. teos. 6., uudistettu painos. Saarnilehto, Ari (toim.): Vanhentumislaki, pääpiirteet, laki, HE ja oikeuskäytäntö. WSOY Lakitieto, Helsinki Simonen, Irja: Asuntokauppariidat, kuluttajavalituslautakunnan ratkaisuja asuntokauppariitoinen 1/1998-6/2000. Kauppakaari Oyj, Lakimiesliiton kustannus, Helsinki Sisula-Tulokas, Lena: Hinnanalennus. Suomentanut Jan Vapaavuori. Lakimiesliiton kustannus, Helsinki Tammi-Salminen, Eva: Sopimus, kompetenssi ja kolmas. Varallisuusoikeudellinen tutkimus negative pledge lausekkeiden sivullissitovuudesta. Jyväskylä Tammi-Salminen, Eva: Omistussuhteiden selkeys ja pysyvyys havaintoja ja kokoavia näkökohtia. s Julkaistu teoksessa: Omistus, sopimus, vaihdanta Juhlakirja Leena Kartiolle. Toim. Tammi-Salminen, Eva. Turun yliopisto, Oikeustieteellinen tiedekunta Taxell, Lars Erik: Avtal och rättsskydd. Åbo akademi. Åbo Tepora, Jarno; Kartio, Leena; Koulu, Risto; Wirilander, Juhani: Kiinteistön käyttö ja luovutus. Kauppakaari, Lakimiesliiton kustannus, Helsinki , uudistettu painos. Tepora, Jarno; Kartio, Leena; Koulu, Risto; Lindfors, Heidi: Kiinteistön kauppa, muu luovutus ja kirjaus. Talentum, Helsinki , uudistettu painos. Välimäki Kaj: Ulkopuolinen asiantuntija ja ostajan selonottovelvollisuus käytetyn asunnon kaupassa. s Defensor legis 6/2000. Ämmälä, Tuula: Sopimuksen pätemättömyyden korjaantumisesta. Oikeustoimilain pätemättömyysperusteita koskeva tutkimus. Lakimiesliitos kustannus, Helsinki Ämmälä, Tuula: Virhe erityisesti kuluttajankaupassa ja asuntokaupassa. WSOY Lakitieto Ämmälä, Tuula: Kauppaa koskevista reklamaatioista. s Julkaistu teoksessa: Omistus, sopimus, vaihdanta Juhlakirja Leena Kartiolle. Toim. Tammi-Salminen, Eva. Turun yliopisto, Oikeustieteellinen tiedekunta 2004.
8 VI Virallislähteet: HE 247/1981 vp. HE 14/1994 vp. HE 120/1994 vp. HE 187/2002 vp. HE 21/2005 vp. Hallituksen esitys eduskunnalle oikeustoimen kohtuullistamista koskevaksi lainsäädännöksi Hallituksen esitys eduskunnalle asuntokauppaa koskevaksi lainsäädännöksi Hallituksen esitys eduskunnalle maakaareksi ja eräiksi siihen liittyviksi laeiksi Hallituksen esitys eduskunnalle velan vanhentumista ja julkista haastetta koskevan lainsäädännön uudistamisesta Hallituksen esitys eduskunnalle laeiksi asuntokauppalain ja eräiden siihen liittyvien lakien muuttamisesta Komiteanmietintö 1989:47. Ehdotus asuntokauppalainsäädännöksi. Asuntokauppatoimikunnan mietintö. Oikeusministeriö. ( KM 1989:47) Maakaarityöryhmä. Maakaarityöryhmän mietintö Oikeusministeriön lainvalmisteluosasto. (Maakaarityöryhmä 1993) Suositukset, ohjeet ja tilastot: Kiinteistöjen kauppahintatilasto 2014, Maanmittauslaitos. Helsinki osoitteesta: viitattu Kiinteistöjen kauppahintatilasto 2013, Maanmittauslaitos. Helsinki osoitteesta: viitattu
9 VII Oikeustapausluettelo Helsingin käräjäoikeus , L 13/21731 Helsingin hovioikeus , S 92/934 Helsingin hovioikeus , S 09/2738 Helsingin hovioikeus , S 13/2099 Itä-Suomen hovioikeus , S 13/270 Turun hovioikeus , S 04/978 Turun hovioikeus S 04/2647 Turun hovioikeus , S 05/2661 Vaasan hovioikeus , S 00/138 KKO 2005:127 KKO 2007:91 KKO 2008:8 KKO:2012:72 KKO 2014:70 KRL dnro 1191/81/06 KRL dnro 1108/82/07 KRL dnro 2262/82/08 KVL , dnro 98/81/2819 KVL dnro 00/82/276 Ruotsi NJA 2008:105, , Mål nr Ö
10 VIII Lyhenteet AsKL Asuntokauppalaki /843 DL dnro HD HE HO Defensor Legis. Suomen Asianajajaliiton julkaisema juridinen aikakauskirja diaarinumero Högsta Domstolen (Ruotsi) Hallituksen esitys Hovioikeus JB Jordabalken (1990:994) KKO KRL ks. KVL Korkein oikeus Kuluttajariitalautakunta Katso Kuluttajavalituslautakunta KöpL Köplag (1990:931) LM NJA ns. OikTL Lakimies. Suomalaisen Lakimiesyhdistyksen julkaisema juridinen aikakauskirja Nytt juridiskt arkiv Niin sanottu Oikeustoimilaki, Laki varallisuusoikeudellisista oikeustoimista /228 VanhL Vanhentumislaki, Laki velan vanhentumisesta /728 vp Valtiopäivät
11 1 1. Johdanto 1.1. Tutkimuskohde Tutkimuskohteena on reklamaatio- eli virheilmoitus kiinteistönkaupan virhetilanteissa. Reklamaatiolla ostaja informoi myyjää kiinteistössä havaitsemastaan virheestä. Vuonna 2014 tehtiin noin kiinteistönkauppaa 1. Kiinteistönkauppojen määrä kasvoi vuodesta 2013 noin 800 kaupalla 2. Kiinteistön kauppojen lukumäärän vuoksi on selvää, että kaupan kohteista ajaudutaan joissakin tapauksissa myös riitoihin. Kiinteistön kaupalla on usein suuri taloudellinen merkitys kaupan molemmille osapuolille, myyjälle ja ostajalle, joten on oltava täsmälliset säännökset, jotka osoittavat kaupan osapuolten oikeudet ja velvollisuudet. Laajat säännökset sopimusrikkomusten varalta ovat tarpeellisia, sillä kiinteistöriidat ovat osapuolille raskaita ja voivat kestää pitkään. Määräykset kiinteistön kaupasta ovat maakaaren ( /540) 2 luvussa. Se sisältää muun muassa säännökset kaupan kohteen virheistä ja niiden seuraamuksista. Kaupan kohteen luovutuksen ja kauppahinnan maksamisen jälkeen myyjälle ja ostajalle jää vielä lojaliteettivelvollisuuksia toisiaan kohtaan. Tällainen lojaliteettivelvollisuus on muun muassa ostajan maakaaren 2:25 :n mukainen velvollisuus vedota virheeseen kohtuullisessa ajassa 3. Sen mukaan ostaja ei saa vedota virheeseen, ellei hän ilmoita virheestä ja siihen perustuvista vaatimuksistaan myyjälle kohtuullisessa ajassa siitä, kun hän havaitsi virheen tai kun hänen olisi pitänyt se havaita. Sama on voimassa, jos ostaja haluaa vedota 23 tai 24 :ssä tarkoitettuihin sopimusrikkomuksiin. Ostajan velvollisuutena on reklamoida oikeassa ajassa myyjälle. Tutkielmassa tuon esille reklamaation tekemisessä huomioon otettavia seikkoja sekä tarkastelen ostajan reklamaatiolle asetettavia vaatimuksia. Kaupan osapuolilla on sopimusvapautensa nojalla mahdollisuus poiketa lainsäädöksistä tietyin rajoituksin. Teen katsauksen myös reklamaatiovelvollisuudesta sopimiseen maakaaresta poikkeavalla tavalla ja tällaisen sopimuksen sovittelun edellytyksiin. Mikäli 1 Kiinteistöjen kauppahintatilasto 2014, s. 11. Maanmittauslaitos 2 Kiinteistöjen kauppahintatilasto 2013, s. 11. Maanmittauslaitos 3 Kyllästinen 2010, s. 135.
12 2 kaupan osapuolet eivät sovi erikseen reklamaatioajasta, noudatetaan luonnollisesti kohtuullisen ajan vaatimusta Metodi Tutkimus on lainopillinen eli käyttämäni tutkimusmetodi on oikeusdogmatiikka. Lainopilla on kaksi tärkeää tehtävää: voimassa olevien säädösten tulkinta ja niiden systematisointi 4. Oikeusdogmatiikka toisin sanoen tutkii voimassa olevan oikeuden sisältöä ja pyrkii jäsentämään sitä. Lainopin olennaisin tehtävä juontuu oikeusjärjestyksen sisältöä koskevasta epätietoisuudesta. Tutkimuskohteen systematisoinnin kautta lainoppi tavoittelee sellaista oikeudellista käsitejärjestelmää, jota käyttämällä oikeutta tulkitaan. Systematisointi helpottaa myös oikeusjärjestyksen kokonaiskuvan ja sen keskinäissuhteiden hahmottamista 5. Kiinteistön kauppa on merkittävä sopimus sekä yksilön että yhteiskunnan kannalta 6. Tutkimuskohde on tärkeä käytännössä ilmenevien epäselvyyksien vuoksi. Oikeusdogmaattiselta kannalta tarkoitus on selventää reklamaatiosäädösten tarkoitusta sekä pyrkiä selvittämään reklamaatioon liittyvien säädösten tulkinnallista sisältöä. Tarkastelen tutkielmassani erityisesti reklamaatioon liittyvää kohtuullisen ajan käsitettä tuomalla esiin sitä koskevaa oikeuskäytäntöä. Ratkaisuista on mahdollista päätellä, mitä asioita huomioidaan selvitettäessä kohtuullista reklamaatioaikaa. Kohtuullinen aika on harkinnanvarainen käsite, joka tekee sen tutkimisesta mielenkiintoista. Tarkoitukseni on löytää ne kriteerit, jotka määräävät, milloin kohtuullinen aika reklamaation tekemiselle ei vielä ole kulunut umpeen. Eräs ydinkysymykseni, johon tutkielmassa etsin ratkaisua kuuluukin: Mikä kuuluu kohtuulliseen reklamaatioaikaan? Tutkielmassa lähdeaineistona on pääosin kotimaisia säädöksiä, oikeuskirjallisuutta ja oikeuskäytäntöä. Käsittelen tutkimuksessa valitsemiani kuluttajariitalautakunnan, hovioikeuksien ja korkeimman oikeuden ratkaisuja, joiden kautta tulkinnat voimassa olevasta oikeustilasta tulevat esille. Edellä mainituista oikeuslähteistä korkeimman oikeuden ennakkoratkaisut ovat heikosti velvoittavia ja muut oikeuslähteet luokitellaan sallituiksi oikeuslähteiksi. Näiden analysoiminen tutkielmassani antaa arvokasta näkökulmaa reklamaatiojärjestelmän ymmärtämiseen. Tapauskeskeinen lainoppi näkyy tutkielmassani 4 Aarnio 2011, s Husa Mutanen Pohjolainen 2008, s Keskitalo 2012, s. 3
13 3 erityisesti ylimpien oikeuksien ratkaisujen käsittelyssä ja tapausten kommentoinnissa. Tuomioistuinten päätösten merkitys korostuu käsiteltäessä kohtuullista reklamaatioaikaa koskevaa osa-aluetta. Esittelen myös yhden uuden käräjäoikeuden ratkaisun, josta käy selkeästi ilmi asiantuntevuuden vaikutus tuomion lopputulokseen. Osittain olen käyttänyt hyväkseni myös ruotsalaista lainsäädäntöä ja kirjallisuutta. Suomen maakaarella ja Ruotsin jordabalkenilla (JB) on havaittavissa sisällöllisiä yhdenmukaisuuksia, joten koen tarkastelun tarpeellisena ja siitä saatavan tiedon hyödyllisenä. Esittelen myös kohtuullista reklamaatioaikaa käsittelevän ruotsalaisen oikeustapauksen vertailuaineistoksi maan ratkaisukäytännöstä. Vertailu ei ole tarkoitettu kattavaksi, vaan pyrkimykseni on esitellä Ruotsin lainsäädännöstä vain pintapuolinen katsaus Tutkielman rakenne ja rajaus Tutkielma koostuu kuudesta luvusta. Tutkimukseni varsinaisena kohteena on reklamaatio eli virheilmoitus kiinteistönkaupan virheeseen vetoamisen edellytyksenä. Tutkielmassa tarkastelen pääasiallisesti reklamaatiovelvollisuutta kiinteistönkaupassa, mutta tuon esille myös sen eroavaisuuksia irtaimen kaupan vastaaviin säännöksiin. Lainsäädännössä on perinteisesti eroteltu kiinteä ja irtain omaisuus 7. Vertailu esimerkiksi asuntokauppalakiin ( /843) kuitenkin osoittaa, että erot ovat häilyviä ja melko pieniä. Asuntokauppalain esityöt ovat pohjana myös maakaaren vastaavia säännöksiä arvioitaessa, jonka vuoksi olenkin käyttänyt myös asuntokauppalakia koskevaa hallituksen esitystä työni eri osissa. Virhetilanteissa ostajan asema on samankaltainen siitä riippumatta, kumpaa lakia sovelletaan. Asiallisesti tavoitellaan sitä, ettei säännöstöjen kesken synny aiheettomia eroja 8. Onhan vain tarkoituksenmukaista, että vastaavanlaisia säännöksiä tulkitaan samalla tavoin. AsKL:n säännöksiä olen tarkastellut vain siltä osin kuin tarkastelusta on hyötyä arvioitaessa maakaaren mukaista menettelyä virhetilanteissa. Mahdollisimman yhdenmukainen tulkinta virhetilanteissa on tärkeää etenkin siksi, että osapuolten mahdollisuudet ennakoida toimiensa seurauksia paranevat. Toisessa luvussa keskityn reklamaatioilmoitukseen tarkemmin. Luvun aluksi käyn lävitse lyhyesti omistuksen luovutuksen perusteita. Selvennän reklamaation tarkoitusta ja sitä, mitä reklamaatioilmoitus pitää sisällään. Käsittelen reklamaatiovelvollisuuteen läheisesti liittyvää lojaliteetin käsitettä. Lisäksi luon lyhyen katsauksen virheen seuraa- 7 KM 1989:47, s KM 1989:47, s. 96.
14 4 muksiin, sillä on tärkeää tässä yhteydessä ottaa esille, mitä ostaja voi virheen perusteella vaatia. Tarkoitukseni on lyhyesti esitellä, millaisia laissa säänneltyjä seuraamuksia ostaja voi vaatimuksillaan saavuttaa. Virheen seuraamusten esille tuominen selkeyttää reklamaatioilmoituksella tavoiteltavia muutoksia sopimussuhteen osapuolten välien korjaamiseksi. Ylipäätään virhetyyppien lyhyt esittely on mielestäni paikallaan, jotta virhetilanteista, joissa reklamaatio voi tulla kyseeseen, saa konkreettisemman kuvan. Virhetyyppien keskeinen sisältö ja niiden väliset erot reklamaatioaikojen suhteen tulevat jaksossa ilmi. Luvun lopussa käsittelen vielä reklamaatiovelvollisuudesta sopimista maakaaresta poikkeavalla tavalla. Täydellistä sopimusvapautta ei kuitenkaan ole pidetty kiinteistönkaupassa perusteltuna 9. Tarkastelun kohteena on lisäksi OikTL 36, koska sen merkitystä kiinteistön kauppaan ja osapuolten riskinjakoon ei voi sivuuttaa. Kolmas luku sisältää reklamaatioajan tarkastelua. Ostajan on tehtävä reklamaatio ajoissa, jos hän haluaa vedota virheeseen. Passiivisuus tai viivyttely voi johtaa oikeudenmenetykseen. Tutkimuksen kohteena on muun muassa maakaaren 2:25 :n mukainen kohtuullinen reklamaatioaika sekä viiden vuoden virheilmoituksen tekemiselle varattu aika. Mistä reklamaatioaika alkaa kulua? Mitä määräaikoja reklamaatiolle on asetettu? Mikä on kohtuullinen reklamaatioaika? Tarkastelen myös reklamoijalle asetettavia vaatimuksia. Tuon kohtuullisen ajan selvittämiseksi esiin valitsemiani oikeustapauksia, joiden koen tuovan selkeyttä reklamaatioajalle. Tapausten olosuhteet ja erityispiirteet vaikuttavat kohtuusarviointiin. Tarpeellinen on lisäksi katsaus virheen laadun ja laajuuden sekä osapuolten asiantuntevuuden merkitykseen. Neljäs jakso selventää reklamaatioilmoituksen laiminlyönnistä aiheutuvia seuraamuksia. Kartoitan ne oikeudelliset seuraamukset, jotka ostajan passiivisuus voi aiheuttaa. Toisaalta esittelen, mikä vaikutus on myyjän kunnianvastaisella ja arvottomalla menettelyllä tai törkeällä huolimattomuudella ostajan velvollisuudelle reklamoida virheestä. Kun myyjä jo on tietoinen kiinteistön virheestä tai hänen olisi pitänyt se tietää, on selvää, että ostajalla on tällöin oltava oikeus vedota virheeseen reklamaatiota koskevista säännöksistä välittämättä. Jaksossa selvennän kunnianvastaisen ja arvottoman menettelyn käsitettä tuomalla esiin sitä koskevia tapauksia oikeuskäytännöstä. Kun harkitaan virheilmoituksen tekemiseen kulunutta aikaa ja erityisesti sen kohtuullista kestoa, huomioidaan olosuhteet, kuten virheen vakavuus ja myyjän menettely, sekä toisaalta pohditaan sitä, mikä merkitys on annettava ostajan passiivisuudelle. 9 Maakaarityöryhmä 1993, s. 51.
15 5 Viidennessä luvussa käsittelen reklamaation suhdetta vanhentumiseen. Mikä on kohtuulliseksi katsottavan reklamaatioajan suhde saatavan vanhentumista koskevaan vanhentumissäännöstöön? Mikä on yleinen vanhentumisaika ja mistä vanhentuminen alkaa? Onko vanhentuminen mahdollista katkaista? Yleisesti kohtuullisen reklamaatioajan on katsottu olevan lyhyempi kuin yleisen vanhentumisajan. Vanhentumissäännökset suojaavat vakiintunutta oikeustilaa. Myyjän on voitava luottaa tietyn ajan jälkeen siihen, ettei yllättäviä vaatimuksia ole tulossa. Lopuksi esittelen tutkielmani johtopäätökset ja tuon ilmi tärkeimmät seikat, joihin tutkielman eri vaiheissa olen törmännyt. Esittelen löydökset ja kokoan tutkielmani mielenkiintoisimmat näkökohdat. Esittelen myös oman näkemykseni kohtuullisen reklamaatioajan pituudesta ja perustelen, mihin mielipiteeni perustuu.
16 6 2. Kiinteistönkaupan virhe ja reklamointivaatimus 2.1. Omistuksen luovutuksen pääpiirteet Omistusoikeus on keskeinen esineoikeus 10. Omistusoikeuden voi saada erilaisin tavoin. Omistusoikeus merkitsee sitä, että omistajalla on viimeisin saanto kyseiseen esineeseen. Merkittävimpänä omistusoikeuden saamisen keinona voidaan pitää omistusoikeuden luovuttamista toiselle. Kyse on toisin sanoen luovutuksesta inter vivos, esimerkiksi A myy omistamansa esineen B:lle. Luovutukseen liittyy yleensä toisen osapuolen tahdonilmaisu niin, että voidaan puhua sopimuksesta 11. Keskeinen kiinteistön kauppaa koskeva säädös on maakaari. Maakaari koskee kiinteistön omistusoikeuden luovutusta kaupalla, vaihdolla, lahjana tai muulla luovutuksella. Nykyistä maakaarta on sovellettu lähtien tehtyihin kiinteistön luovutuksiin. Kiinteistön kauppaan vaikuttavia säännöksiä sisältää myös esimerkiksi oikeustoimilaki ( /228) ja korkolaki ( /633) tuli voimaan sähköinen asiointija kaupantekojärjestelmä (96/2011), jonka tarkoitus on helpottaa kiinteistökaupan perinteistä muotojärjestelmää. Järjestelmä mahdollistaa kiinteistöluovutusten ja niihin liittyvien asiakirjojen tekemisen sähköisenä, sekä myös edistää sähköistä asiointia kirjaamisasioissa. Sähköisessä järjestelmässä ei käytetä kaupanvahvistajaa. Järjestelmä rakentuu käyttäjän sähköiseen luotettavaan tunnistamiseen. Säännökset sähköisestä järjestelmästä löytyvät maakaaren 9 a luvusta. Sähköisessä kaupankäyntijärjestelmässä kauppa edellyttää, että kauppakirja täyttää maakaaren määräykset 12. Maakaari 2:1 edellyttää luovutukselta määrämuotoa. Kiinteistön luovutukseen perustuva omistajanvaihdos vaatii tietyin tavoin toteutettua luovutuskirjaa. Kiinteistön kauppa on tehtävä kirjallisesti. Muotovaatimuksen asettaminen luovutukselle ehkäisee vilppimahdollisuuksia. Erityisen merkittävänä voidaan pitää kaupanvahvistajainstituuttia 13. Kaupanvahvistajan on vahvistettava kauppa kaikkien kauppakirjan allekirjoittajien läsnä ollessa. Sähköinen kiinteistönkauppa ei vaaranna velkojien intressiä, vaikka silloin kauppa on mahdollista tehdä ilman kaupanvahvistajaa. Kauppa voidaan tehdä vain erityisessä kaupankäyntijärjestelmässä, josta on mahdollista todeta kaupan syntymisen 10 Hoppu Hoppu 2003, s Kaisto Tepora 2012, s Kasso 2014, s Kaisto Tepora 2012, s. 363.
17 7 ajankohta 14. Kiinteistökaupan määrämuotoisuus on tärkein erottava tekijä osake- ja kiinteistökaupan välillä 15. Kiinteistönkaupan kauppakirjasta on maakaaren mukaisesti käytävä ilmi luovutustarkoitus, luovutettava kiinteistö, myyjä ja ostaja sekä kauppahinta ja muu vastike. Mikäli kauppaa ei tehdä maakaaren 2 luvun 1 :ssä säädetyin tavoin, ei kauppa ole sitova. Ruotsissa kiinteistön kaupasta säädetään jordabalkenissa (1970:994). Kiinteistön kauppa on tehtävä kirjallisesti. Kiinteistön kauppa eroaa suomalaisesta esimerkiksi siten, että Ruotsissa kiinteistön kaupasta tehdään kaksi erillistä kauppakirjaa köpekontrakt ja köpebrev, joiden on täytettävä säädetyt muotovaatimukset. Köpekontrakt vastaa pitkälti suomalaista kauppakirjaa, kun taas köpebrev toimii lähinnä kauppahinnan maksun kuittauksena. Köpebrev:llä on silläkin tärkeä merkitys, sillä se on edellytys lainhuudon saamiselle kiinteistöön 16. Tutkielmassa käytetään termiä kiinteistö viitaten maakaaren 1 osaan, jossa säädetään kiinteistön saannosta, tarkemmin kiinteistön luovutuksesta. Kiinteistö merkitsee varsinaisesti kiinteää esinettä. Esineet, jotka eivät ole kiinteitä ovat irtaimia 17. Maakaaren säännöksiä ei noudateta silloin, kun luovutuksen eli kaupan kohteena on irtainta omaisuutta, kuten huoneiston hallintaan oikeuttavia asunto-osakeyhtiön osakkeita 18. Kiinteäksi omaisuudeksi käsitetään muun muassa omistusoikeus kiinteistöön sekä tietyt omistusoikeutta lähellä olevat oikeudet kiinteistöön tai muuhun maa- ja vesialueeseen Reklamaation sisältö ja tarkoitus Reklamaatiolla velkoja eli ostaja ilmoittaa velalliselle siitä, että tämä ei ole tehnyt sopimuksenmukaista suoritusta 20. Toisin sanoen ostaja ilmaisee myyjälle, että kaupankohteessa on virhe. Reklamaatiolla annetaan velalliselle tieto hänen sopimusrikkomuksestaan ja odotettavissa olevista vaatimuksista, jolloin tarkoituksena on estää velkojan keinottelumahdollisuus virheen vuoksi. Näin reklamaatiosäännöstö on samalla lojaliteetti- 14 Kaisto Tepora 2012, s Kasso 2014, s Grauers 2012, s Hoppu Hoppu 2003, s HE 120/1994 vp, s Kaisto Tepora 2012, s Rudanko 1994, palsta 692.
18 8 periaatteen ilmentymä sopimusoikeudessa. Reklamaatio on myös osa passiviteettisääntelyä 21. Reklamaatiolta ei edellytetä tietynlaista määrämuotoa 22. Reklamaatio tehdään myyjälle. Mikäli myyjiä on useampia, reklamoidaan kaikille myyjille joutuisasti virheen havaitsemisesta. Reklamoinnin merkitystä ei tule vähätellä, vaan se on tehtävä oikealla tavalla. Seuraavaksi esittelen reklamaatioilmoitukselta vaadittavaa sisältöä tarkemmin. Reklamaatio on yksipuolinen toimi, joka ei vaadi velallisen hyväksyntää. Edes velallisen vastustus ei vaikuta sen pätevyyteen 23. Ostaja saa tehdä virheilmoituksen haluamallaan tavalla 24, mutta hänellä on kuitenkin todistustaakka suoritetusta reklamaatiosta 25. Tästä johtuen reklamaatio kannattaa tehdä kirjallisesti tai muutoin siten, että se on mahdollista myöhemmin todistaa 26. Kirjallisesti tehty ilmoitus virheestä varmistaa sen, että reklamoinnista voidaan tarvittaessa esittää näyttöä 27. Näyttö reklamaation oikeaaikaisuudesta voi mahdollisessa oikeudenkäynnissä olla ratkaiseva tekijä lopputuloksen kannalta 28. Riittäväksi on kuitenkin katsottu, että reklamaatio on lähetetty asianmukaisesti. Riski reklamaation perilletulosta nimittäin on myyjällä 29. Reklamaatiossa on hyvä myös käyttää selkeitä termejä reklamaatio tai virheilmoitus 30. Siitä huolimatta, että virheilmoitus on vapaamuotoinen, edellyttää käytäntö virheilmoitukselta usein kirjallista muotoa. Todistelu voi edellyttää myös todistajien läsnäoloa 31. Vaikka näyttötaakka tehdystä reklamaatiosta on siihen vetoavalla, voi ostaja oikeustoimilain ( /228) 4 luvun 40 :n mukaan luottaa postitse tai sähköteitse lähetettyjen viestien perille menoon. Pelkästään se seikka, että ilmoitus tulee perille myöhässä tai häviää, ei automaattisesti merkitse sitä, ettei ostajan katsota täyttäneen ilmoitusvelvollisuuttaan 32. Jos ostaja on todistettavasti jättänyt virheilmoituksen tarkoituksenmukaisella tavalla toimitettavaksi, hän on täyttänyt reklamaatiovelvollisuutensa, 21 Rudanko 1994, palsta Koskinen-Tammi Laurila 2010, s. 377 sekä HE 120/1994 vp, s Rudanko 1994, palsta 692, ks. myös Taxell 1972, s HE 120/1994 vp, s Rudanko 1994, palsta HE 120/1994 vp, s Kasso 2014, s Nevala 2011, s Rudanko 1994, palsta Hemmo II 2003, s Niemi 2002, s Samoin Ruotsissa. ks. JB 4:19 a 3 kohta: Har köparen avsänt ett meddelande som anges i första stycket på ett ändamålsenligt sätt, får meddelandet åberopas även om det försenas, förvanskas eller inte kommer fram.
19 9 vaikka ilmoitus katoaisi 33. Suullisestikin tehtyä virheilmoitusta on pidettävä riittävänä 34, vaikka siihen liittyy jo edellä mainittuja näyttöongelmia. Tukea suoritetulle reklamaatiolle voidaan toisinaan saada esimerkiksi osapuolten myöhemmästä käyttäytymisestä. Todistelun kannalta varmin keino toteuttaa reklamaatio on kuitenkin haastetiedoksiannon käyttäminen 35. Helsingin hovioikeuden tapauksessa HO , S 92/934(KKO: ei valituslupaa) oli kysymys puhelimitse tehdystä reklamaatiosta. Ostaja ilmoitti reklamoineensa useita kertoja puhelimitse heti havaittuaan lahovian. Ostaja ei pystynyt näyttämään toteen väitettään tehdystä reklamaatiosta. Reklamaatiossaan ostaja tuo ilmi, mitä virheellisyys koskee ja kuinka se ilmenee. Hän myös ilmaisee, minkälaisia vaatimuksia hän tulee virheen perusteella esittämään. Ostajan ei tarvitse kuitenkaan vielä yksilöidä vaatimuksiaan. Se onkin perusteltua, sillä vaatimusten suuruutta voi olla tässä vaiheessa vaikea ennakoida. Virheilmoitusta on mahdollista täydentää 36, joten rahamääräisesti vaatimukset voidaan ilmoittaa myöhemminkin 37. Aluksi riittää, että reklamaatio sisällöltään on sellainen, että myyjä pystyy arvioimaan mahdollisen virhevastuunsa perusteen. Vaatimusta voi myöhemmin täsmentää. Virheilmoitukseksi ei kuitenkaan katsota riittävän ainoastaan sellainen myyjälle osoitettu viesti, jossa ostaja kertoo havainnoistaan. Ostajan on selkeästi ilmoitettava havaitsemastaan virheestä tai epäilevänsä virhettä ja samalla esittää virhettä koskevan alustavan vaatimuksensa, jotta virheilmoitus on oikeanlainen 38. Tapauksissa, joissa myyjä tiedustelee ostajalta, aikooko tämä mahdollisesti vedota virheeseen, on ostajan vastattava vaatiakseen virheen seuraamuksia. Tällaista ostajan vastausta myyjän kyselyyn pidetään myös virheilmoituksena 39. Ostajan on reklamoitava virheestä myyjälle laissa edellytetyllä tavalla. Reklamaatiosäännökset helpottavat virheen toteennäyttämistä 40. Ostajan velvollisuutena on ottaa huomioon myös vastapuolen edut, joten tarkoituksena on, että ostaja nopealla reklamaatiollaan estää vahingon laajentumisen. Nopea reklamaatio mahdollistaa myyjän ryhty- 33 Taxell 1972, s Myös Ruotsissa reklamaation voi tehdä yhtä hyvin suullisestikin. Todistelunäkökulmasta katsottuna kirjallista reklamaatiota on syytä suosia. ks. Grauers 2012, s Hemmo II 2003, s HE 120/1994 vp, s Nevala 2011, s Kasso 2014, s Taxell 1972, s Sisula-Tulokas 1992, s. 212.
20 10 misen tarvittaviin toimiin vahingon minimoimiseksi ja vastuunsa rajoittamiseksi 41. Jotta ostaja voi vedota virheeseen ja vaatia sen johdosta seuraamuksia, edellyttää laki ajoissa tehtyä virheilmoitusta. Passiivisuudesta voi seurata ostajalle oikeudenmenetys 42. Reklamaatiovelvollisuuden oikeanlainen täyttäminen on tärkeää etenkin myyjän oikeussuojan kannalta. Myyjän tiedonsaannin turvaamiseksi reklamaatiota ei saa viivyttää. Nopea reklamaatio estää virheellisen suorituksen saaneen ostajan mahdollisuudet keinotella sopimuksen syntymisessä tai täyttämisessä esiintyvällä epäselvyydellä 43. Kun reklamaatiovelvollisuus tähtää näin myös vastapuolen edun huomioimiseen, voidaan sen katsoa ilmentävän lojaliteettiperiaatteen mukaista näkökantaa 44. Lojaliteettivelvollisuus ilmenee etenkin ostajan reklamointivelvollisuutena 45. Reklamaatio samalla turvaa todistelua, sillä ilman myyjän tiedonsaantia virheestä ostaja voisi odottaa vaatimuksensa esittämistä niin kauan, että myyjällä ei olisi mahdollisuutta esittää vastatodistelua. Vaatimukset, jotka tehdään myyjälle pitkän ajan kuluttua, on nimittäin vaikea näyttää toteen 46. Reklamaatio turvaa myyjää myös siten, ettei hän jää siihen uskoon, että suoritus on virheetön. Kun lyhyt reklamaatioaika on perusteltu ja siihen on hyvät syyt, vaikuttaa se kohtuullisuusarviointiin 47. Reklamaatioilmoituksen tekemisen kynnystä ei tule asettaa turhan korkeaksi. Ostajalle ei voi yleensä syntyä vastuuta, vaikka hän tekisikin reklamaation, joka myöhemmin osoittautuisi aiheettomaksi. Voidaan ajatella, että perusteettomasta reklamaatiosta voisi korkeintaan syntyä velvollisuus hyvittää myyjälle kustannukset, joita aiheutuu väitetyn virheen selvittelystä, mutta tällaisia vaatimuksia ei käytännössä ole juuri esitetty 48. Maakaaren mukaan erillistä reklamaatiota ei vaadita ennen kanteen vireillepanoa, sillä reklamaation voi sisällyttää haasteeseen 49. Vaatimusten informoinnin ja viivyttelyn estämisen lisäksi erillisen virheilmoituksen avulla varattaisiin kuitenkin mahdollisuus neuvotteluihin ja sopimusratkaisuun esitettyjen virheiden johdosta. Kaikkien osapuolten kannalta olisi järkevää ratkaista asia sovintoteitse. Tämän vuoksi erillistä reklamointia ennen oikeudenkäynnin vireillepanoa olisi syytä puoltaa. Vasta jos sopimusneuvottelut 41 Koskinen 2004, s Niemi 2002, s Saarnilehto DL 2010, s Ämmälä 1993, s Ämmälä 1993, s Routamo Ramberg 1997, s Sisula-Tulokas 1992, s Hemmo 2005, s Niemi 2002, s. 271.
21 11 eivät johtaisi tulokseen, seuraava vaihe voi olla kanteen nostaminen 50. Asian ratkaiseminen sovintoteitse karsisi ylimääräisiä kuluja, joita oikeudenkäynnistä aiheutuu. Neuvotteluratkaisu voi vaikuttaa positiivisesti myös osapuolten myöhempiin väleihin. Taulukko1. Reklamaatioilmoituksen sisältö: Reklamaatio/Virheilmoitus termin käyttäminen Tulisi ilmetä, mitä kiinteistön kauppaa reklamaatio koskee Reklamaation kohteena oleva virhe ja kuvaus virheestä Oikeudelliset vaatimukset virheen johdosta Mikäli reklamaatio ensin tehdään suullisesti, on suositeltavaa, että lähetetään sama virheilmoitus myös kirjallisena todistelun helpottamiseksi. Reklamoi oikealle taholle, yleensä myyjälle tai jos myyjiä useita kaikille myyjille Reklamaatiosääntöjen tavoitteet ja tehtävät Reklamaatiosäännöksillä katsotaan oleva useita tavoitteita ja tehtäviä: heikomman osapuolen suoja, pacta sunt servanda periaate, konfliktinrajoittamisenperiaate, lojaliteettiperiaate, oikeudenmukaisuuden periaate ja kaupankäynnin suojaamisen intressi. Niillä kaikilla on merkitystä arvioitaessa oikea-aikaisesti tehtyä reklamaatiota 51. Oikeuskirjallisuudessa on todettu, että omistussuhteiden selvyyden ja vakauden vaatimusta voidaan luonnehtia yhdeksi keskeisimmistä maakaaren taustalla olevista ajatuksista 52. Usein myös korostetaan kaupankäynnin suojaamisen intressiä ja sen merkitystä perusteluna reklamaatiovelvollisuuden olemassaololle. Jotta markkinat toimivat tehokkaasti, on välttämätöntä, että häiriöt sopimussuhteissa pysyvät hyväksyttävällä tasolla Niemi 2002, s Bärlund 2002, s Ks. periaatteista tarkemmin s Tammi-Salminen 2004, s Bärlund 2002, s. 477.
22 Yleisiä näkökohtia reklamaation tarkoitusperistä Yhtenä tärkeimpänä syynä reklamaation tekemiselle voidaan pitää myyjän eli vastapuolen tiedottamista kaupan kohteen virheellisyydestä. Tällöin hänellä on tarvittaessa mahdollisuus vähentää sopimusrikkomuksensa vahinkoseuraamuksia. Myyjä ei näin myöskään jää siihen uskoon, että hänen suorituksensa on ollut virheetön. Reklamaatio siis edistää yhteiskunnassa ilmenevää pyrkimystä suojata luottamusta vallitsevan olotilan säilymiseen. Reklamaation tekeminen palvelee myyjän ja ostajan etua. Reklamaatiolla nimittäin myös turvataan vastaista todistelua, sillä muuten riskinä on, että myyjä menettää mahdollisuutensa esittää vastatodisteita. Myyjällä tulee olla mahdollisuus tutustua havaittuun virheeseen sekä tehdä siitä omat johtopäätöksensä ja tutkimuksensa niin halutessaan. Merkittävä on myös reklamaation vaikutus ostajan oikeussuojakeinojen valinnassa. Ostaja ei voi keinotella sillä, että hän taktikoisi virheen seuraamuksen valinnassa hänelle otollisimpaan aikaan. Kiinteistöjen hintojen noustessa vaatisi hän hinnanalennusta sen sijaan, että niiden laskiessa olisi vaatinut kaupan purkua. Yleiseltä kannalta on näin ollen merkitystä sillä, että kiinteistön ostaja virheen havaittuaan ei viivyttele liian kauan reagoimisessaan. Lähtökohtana on aktiivinen ja huolellinen toiminta, jossa virhetilanteet ratkaistaan mahdollisimman joutuisasti 54. Kaiken kaikkeaan reklamaatiosääntelyn tehtävinä voidaan nähdä virheen korjaamisen lisäksi muun muassa vahinkojen minimoiminen, todistelun turvaaminen, keinottelun estäminen, epäselvien olosuhteiden välttäminen, tarkastusvelvollisuuden ja konfliktinratkaisun korostuminen sekä lojaliteettivelvollisuuden edistäminen. Myöhäinen tai puuttuva reklamaatio on osoitus myyjälle suorituksen virheettömyydestä. Reklamaatio on nähty myös vastapainona ankaralle vastuulle. Huomiota on kiinnitetty myös kuluttajansuojaoikeudellisiin näkökulmiin, oikeustaloustieteelliseen puoleen ja nähty sen yhteys rajoituksiin. Yksikään tavoitteista ei ole yksinään ratkaiseva vaan kaikkia arvioidaan vuorovaikutteisesti 55. Seuraavaksi tarkastelen yksityiskohtaisemmin lojaliteettiperiaatetta ja sen vaikutusta osapuolten velvollisuuksiin. 54 ks. Vaasan hovioikeuden ratkaisu , S 00/ Hultmark 1996, s
23 Lojaliteettivelvollisuus kiinteistönkaupassa Maakaaren säännökset osapuolten oikeuksista ja velvollisuuksista kiinteistön kaupassa on laadittu silmällä pitäen molempien sopimusosapuolten etua 56. Osapuolilla on nimittäin lojaliteettivelvollisuuksia toisiaan kohtaan. Karhu on todennut lojaliteetilla tarkoitettavan erilaisia ja erivahvuisia velvollisuuksia omassa toiminnassaan huomioida toisten intressejä. Hän on korostanut, että pitää luonnehdintaansa lojaliteetista alustavana ja väljänä ja on tietoisesti halunnut tehdä eron sen luonnehdinnan ja määritelmän välillä 57. Lojaliteettiperiaatteen alle on mahdollista systematisoida erilaisia myyjän ja ostajan velvollisuuksia 58. Kiinteistön kaupassa lojaliteetti voidaan jakaa sopimuksen syntymistä edeltävään lojaliteettivelvollisuuteen ja sopimuksen syntymisen jälkeiseen lojaliteettivelvollisuuteen. Lojaliteettivelvollisuuteen luetaan kuuluviksi esimerkiksi myyjän tiedonantovelvollisuudet kaupan kohteesta sekä ostajan velvollisuus tarkastaa kiinteistö sekä velvollisuus reklamoida myyjälle virhetilanteessa kohtuullisen ajan kuluessa virheen havaitsemisesta 59. Myyjän tiedonantovelvollisuus voidaan nähdä usein ilmentävän lojaliteettia, sillä myyjän on ostajan etu huomioiden annettava ostajalle riittävät ja tarpeelliset tiedot sopimuksen tarkoituksen toteutumista varten 60. Ostajan 22 :ssä säädetty tarkastusvelvollisuus rajoittaa myyjän tiedonantovelvollisuutta ja vastuuta virhetilanteessa 61. Osapuolten velvollisuudet voivat olla pitkään voimassa, esimerkkinä siitä ostajan maakaaren 2:25:n mukainen reklamaatiovelvollisuus. Lojaliteetti toimii reklamaatiosäännösten tulkintaa ohjaavana periaatteena. Se myös osaltaan lisää ratkaisujen ennalta arvattavuutta riskinjakoon liittyvissä tilanteissa, erityisesti ajateltaessa, että maakaaren säädösten lisäksi osapuolilla on lojaliteettivelvollisuuksia toisiaan kohtaan 62. Ennakoitavuus paranee, kun osapuolten välillä vallitsee molemminpuolinen luottamus siitä, että myös vastapuolen edut otetaan sopimussuhteessa huomioon. Lojaliteetti edellyttää, että osapuolet pidättäytyvät yksipuolisesti ajamasta vain omaa etuaan sopimussuhteessa. Lojaliteettivelvollisuus korostaa osapuolten luottamussuhdetta. Osapuolten tulee ottaa huomioon myös vastapuolen intressi, joten lähtökohtaisesti lojaliteettiperiaatteen merkitys korostuu silloin, kun sopimus koetaan osapuolten välise- 56 Maakaarityöryhmä 1993, s Karhu 2008, s Kyllästinen 2010, s Kyllästinen 2010, s Kyllästinen 2010, s. 168 ja Taxell 1972, s HE 120/1994 vp, s. 29 ja s Kyllästinen 2010, s. 178.
24 14 nä yhteistyönä. Osapuolten etuja ei tulisikaan nähdä vastakkaisina ja kilpailevina 63. Tammi-Salmisen mukaan lojaliteettivelvollisuuden asettamiseen liittyykin edellytys siitä, että osapuolet ovat tietoisia vastapuolen intresseistä riittävällä tavalla, sillä muutoin vaatimus niiden huomioimisesta on mahdotonta. Useimmiten sopimuksen osapuolet tietävät ainakin sen, millaisia intressejä vastapuolen rooliin liittyy 64. Karhu on tarkastellut maakaaren 2 luvun 25 :n mukaisen reklamoinnin ja lojaliteetin suhdetta. Tärkeänä Karhu pitää sitä, että reklamaatiovelvollisuuden säätämisen tausta ja tarkoitus huomioidaan. Maakaaren 2:25 :n taustatekijänä voidaan pitää oikeudellista ideaa lojaliteetista eli yleisemmästä velvollisuudesta ottaa omassa toiminnassaan huomioon myös toisten intressejä. Maakaaren mukainen reklamaatio on tehtävä kohtuullisessa ajassa siitä, kun ostaja on havainnut virheen. Ajan kohtuullisuus - kriteeriin sisältyy molempien osapuolten intressejä. Nopealla reklamaatiolla myyjä saisi nopeasti tietoonsa virheet, ja siten tilaisuuden hyvissä ajoin varautua virheiden korjaamiseen. Toisaalta ostaja tarvitsee virheen havaittuaan aikaa selvittää vian laatua ja oikeusasemaansa. Tämän takia ostajan ei edellytetä tekevän reklamaatiota välittömästi virheen havaittuaan. Tieto maakaaren 2:25 :n mukaisen reklamaation taustalla vaikuttavasta lojaliteetista mahdollistaa antamaan sisältöä kohtuullisen ajan vaatimukselle 65. Kohtuullista aikaa arvioitaessa tulee siis nähdäkseni huomioida se, miten hyvin osapuolet ovat täyttäneet lojaliteettivelvollisuuden toisiaan kohtaan. Lojaliteettiperiaatteen sisältö ja sen vahvuus vaihtelevat oikeussuhteissa. Maakaaren reklamaatiosäännösten soveltamisessa annetaan merkitystä sille, onko kiinteistökaupan osapuolilla erityistietämystä tai muuta ammattitaitoa. Sen vuoksi myös lojaliteetti saa erilaisen painoarvon tilanteen tunnusmerkeistä riippuen 66. Vaihdannan intressillä perustellaan pyrkimystä rehelliseen vaihdantaan ja toimintaan osallistuvien luottamusta yhteistoiminnan toteutumiseen 67. Kyllästinen on sitä mieltä, ettei oikeudellisia ilmiöitä ole tarpeen aina selittää lojaliteettiperiaatteen avulla. Monissa tapauksissa niistä periaatteista, jotka sisältyvät osana lojaliteettiin, on nimittäin mahdollista käyttää myös omaa ni- 63 Taxell 1972, s Tammi-Salminen 2001, s Karhu 2008, s Karhu 2008, s Karhu 2008, s. 104.
25 15 mitystään. Usein tiedonantovelvollisuus tai myötävaikutusvelvollisuus termien käyttäminen saattaa Kyllästisen mukaan kuvata paremmin tilannetta Reklamaatioilmoitus Neutraali reklamaatio vai eritelty reklamaatio? Maakaaressa edellytetään reklamaatiota, jossa ostaja esittää virheen lisäksi vaatimuksensa. Virheestä ilmoittamisesta säädellään maakaaren 2 luvun 25 :ssä seuraavasti: Ostaja ei saa vedota virheeseen, ellei hän ilmoita virheestä ja siihen perustuvista vaatimuksistaan myyjälle kohtuullisessa ajassa siitä, kun hän havaitsi virheen tai kun hänen olisi pitänyt se havaita. Sama on voimassa, jos ostaja haluaa vedota 23 tai 24 :ssä tarkoitettuihin sopimusrikkomuksiin. Reklamaatiota kutsutaan neutraaliksi, kun velkoja ei yksilöi siinä vaatimuksiaan 69. Neutraali reklamaatio antaa vain informaation siitä, että kaupan kohde ei ole sopimuksenmukainen 70. Perusmuodossaan reklamaatio on siis velkojan neutraali ilmoitus sopimusrikkomuksen tapahtumisesta 71. Tällainen virheilmoitus on suppea 72. Neutraalistakin virheilmoituksesta on kuitenkin selvittävä, mihin asunnon vikaan tai puutteeseen ostaja vetoaa virheenä. Pelkkä tyytymättömyyden ilmoittaminen kaupan kohdetta kohtaan ei täytä reklamaatiolle asettuja vaatimuksia. On katsottu, ettei ostajan tarvitse täsmentää virhettä liiaksi, vaan riittävänä pidetään ilmoitusta siitä, millä tavoin virhe ilmenee 73. Sisältövaatimuksena voidaan lähtökohtaisesti pitää sopimusrikkomuksen riittävää yksilöintiä 74. Maakaaren mukaan pelkkä virheestä ilmoittaminen ei kuitenkaan riitä. Virheilmoituksessa on lisäksi kerrottava, mistä virheestä on kyse ja millaisia vaatimuksia ostaja virheen vuoksi tulee esittämään. Maakaari vaatii täten ostajan tekemään myyjälle ns. eritellyn virheilmoituksen. Maakaaren mukainen reklamaatio edellyttää siten laajaa, yksilöivää reklamaatiota 75. Siitä on tultava ilmi virheperuste. 68 Kyllästinen 2010, s Rudanko 1994, palsta Ämmälä 2002, s Norros 2010, s Niemi 2002, s Keskitalo 2007, s Norros 2010, s Niemi 2002, s. 270.
26 16 Maakaaren 2 luvun 25 vaatii ostajan ilmoittamaan vaatimuksensa virheen johdosta. Vaatimuksena voi olla kaupan purkamista koskeva vaatimus tai, mikäli ostaja haluaa pysyä kaupassa, hinnanalennus- ja/tai vahingonkorvausvaatimus 76. Myyjälle on näin ollen ilmoitettava, mitä seuraamuksia ostaja vaatii. Riittävää on, että seuraamustyyppi ilmoitetaan, joten ostajan ei tarvitse yksilöidä vaatimustaan tarkemmin 77. Usein esimerkiksi hinnanalennuksen täsmällisen määrän selvittely voi viedä aikaa ja vaatia tarkempia tutkimuksia, joten seuraamuksen tarkempi yksilöinti vasta myöhemmässä vaiheessa on perusteltua. Vahingonkorvaus- tai hinnanalennusvaatimuksen suuruus selviää tavallisesti myöhemmässä vaiheessa esimerkiksi korjaustöiden valmistuttua. Reklamaation yhteydessä alustavasti tehtyä vaatimusta on mahdollisuus myöhemmin täsmentää 78. Vaatimusten esittämisvelvollisuus lisättiin myös asuntokauppalakiin ja sitä on sovellettu alkaen. Ennen lainmuutosta neutraali reklamaatio riitti varmistamaan, ettei ostaja menetä oikeuttaan vedota virheeseen 79. Riittävänä pidettiin, että ostaja ilmoitti kohtuullisen ajan puitteissa, mihin asunnossa olevaan vikaan hän halusi vedota virheenä 80. Aiemmin maakaari asetti siten ostajan reklamaatiolle irtaimen kauppaa ankarammat vaatimukset 81. Kun nykyisin asuntokauppalaki edellyttää maakaaren mukaista reklamaatioilmoitusta, on ostajan ilmoitettava myös irtaimen kaupassa virheeseen perustuvat vaatimuksensa. Asuntokauppalain voimaantulosäännöksen ( /795) mukaan neutraalia reklamaatiota koskevia säännöksiä sovelletaan kuitenkin ennen lainmuutosta tehtyihin kauppoihin. Uudistuksella on pyritty yhdenmukaistamaan säännökset maakaaren reklamaatiota koskevien säännösten kanssa sekä poistamaan mahdollisuus pitkään jatkuvaan ostajan passiivisuuteen 82. Hallituksen esitys eduskunnalle laeiksi asuntokauppalain ja eräiden siihen liittyvien lakien muuttamisesta sisältää huomionarvoisen yksityiskohdan. Perusteluissa todetaan, että kohtuullinen aika reklamaation tekemiselle ei yleensä ole pidempi kuin kolme tai neljä kuukautta ostajan päästyä selville virheen merkityksestä. Samojen perustelujen mukaan vastaisuudessa kohtuullisena pidettävä reklamaatioaika voi olla pidempi kuin aikaisemmin, sillä ostajan velvollisuutena on ilmoittaa paitsi virheestä myös siihen pe- 76 HE 120/1994 vp, s Niemi 2002, s Kasso 2014, s HE 21/2005 vp, s Keskitalo 2007, s Niemi 2002, s HE 21/2005 vp, s. 16 sekä Keskitalo 2005, s. 172
Asuinmukavuuden merkitys asuinkiinteistön laatuvirheen arvioinnissa Eveliina Ahlsten 0237585 Pro gradu -tutkielma Esineoikeus Oikeustieteiden tiedekunta Lapin yliopisto Kevät 2014 Lapin yliopisto, oikeustieteiden
VASTUUNRAJOITUSLAUSEKKEEN MERKITYS KIINTEISTÖN KAUPASSA MYYJÄN VIRHEVASTUUTA RAJOITTAVANA TEKIJÄNÄ Jukka Pentikäinen TUTKIELMA ESINEOIKEUS SYKSY 2009 I Sisällys SISÄLLYS...I LÄHTEET...IV 1 Johdanto...
Kiinteistönkaupan esisopimukset ja niiden suhde ehdolliseen kiinteistönkauppaan Maija Katriina Salo Opiskelijanumero: 0191595 Pro gradu tutkielma Lapin yliopisto Oikeustieteiden tiedekunta Esineoikeus
KIINTEISTÖNVÄLITTÄJÄN VASTUU ERITYISESTI PINTA- ALAVIRHEESTÄ ASUINHUONEISTOKAUPASSA
I TAMPEREEN YLIOPISTO Johtamiskorkeakoulu Joel Kokko KIINTEISTÖNVÄLITTÄJÄN VASTUU ERITYISESTI PINTA- ALAVIRHEESTÄ ASUINHUONEISTOKAUPASSA Pro Gradu -tutkielma Yritysjuridiikka Tampere 2013 II TIIVISTELMÄ